b'\n_START_ARTICLE_\nPal\xc5\xabkan\xc5\xb3 norm\xc5\xb3 apsikeitimo sandoris\n_START_PARAGRAPH_\nPal\xc5\xabkan\xc5\xb3 norm\xc5\xb3 pinig\xc5\xb3 sraut\xc5\xb3 apsikeitimo sandoris (angl. interest rate swap) \xe2\x80\x93 i\xc5\xa1vestinis finansinis instrumentas, kurio pagalba pora sandorio dalyvi\xc5\xb3 apsikei\xc4\x8dia pal\xc5\xabkan\xc5\xb3 norm\xc5\xb3 srautais, paskai\xc4\x8diuotais pagrindinei sumai._NEWLINE_Pal\xc5\xabkan\xc5\xb3 norm\xc5\xb3 pinig\xc5\xb3 sraut\xc5\xb3 apsikeitimo sandoriais paprastai apkei\xc4\x8diamas fiksuotas pinig\xc5\xb3 srautas \xc4\xaf kintam\xc4\x85. D\xc4\x97l fiksuoto srauto sutariama sandorio metu, o d\xc4\x97l kintamojo paprastai sutariama naudoti visuotinai priimt\xc4\x85 standart\xc4\x85, da\xc5\xbeniausiai LIBOR.\n_START_SECTION_\nPritaikymas apsidraudime\n_START_PARAGRAPH_\nPal\xc5\xabkan\xc5\xb3 norm\xc5\xb3 pinig\xc5\xb3 sraut\xc5\xb3 apsikeitimo sandoris gali b\xc5\xabti naudojamas apsidrausti nuo trumpalaiki\xc5\xb3 pal\xc5\xabkan\xc5\xb3 norm\xc5\xb3 (pavyzd\xc5\xbeiui, LIBOR) svyravimo rizik\xc5\xb3. Tam tikslui sukonstruojama sintetin\xc4\x97 paskola su fiksuota pal\xc5\xabkan\xc5\xb3 norma._NEWLINE_Pavyzdys_NEWLINE_Nekilnojamojo turto vystytojas stato objekt\xc4\x85, kur\xc4\xaf yra sutar\xc4\x99s i\xc5\xa1nuomoti ilgam laikui. Projektui reikia 10.000.000 lit\xc5\xb3. Bankas jam si\xc5\xablo skolintis u\xc5\xbe kintamas pal\xc5\xabkanas, kurios yra lygios 6 m\xc4\x97n. LIBOR + 1\xc2\xa0%. Tarkime LIBOR tuo metu lygus 4\xc2\xa0%, taigi pradiniu momentu mokamos pal\xc5\xabkanos b\xc5\xabt\xc5\xb3 5\xc2\xa0%._NEWLINE_\xce\x9dekilnojamojo turto vystytojui tokios pal\xc5\xabkanos priimtinos, ta\xc4\x8diau jei jos pakilt\xc5\xb3 per auk\xc5\xa1tai, tarkim iki 10\xc2\xa0%, projektas tapt\xc5\xb3 nuostolingas. NT vystytojas susisiekia su Pal\xc5\xabkan\xc5\xb3 norm\xc5\xb3 PSAS tarpininku (angl. Swap desk), kuris pasi\xc5\xablo mok\xc4\x97ti LIBOR, mainais u\xc5\xbe tai, kad gaus 7,5\xc2\xa0% pastovias \xc4\xafmokas. Jie sutaria d\xc4\x97l sandorio._NEWLINE_Dabar pinig\xc5\xb3 srautai yra \xc5\xa1ie:_NEWLINE_NT vystytojas \\rightarrow bankas LIBOR + 1\xc2\xa0%_NEWLINE_NT vystytojas \\rightarrow PSAS tarpininkas 7,5\xc2\xa0%_NEWLINE_PSAS tarpininkas \\rightarrow NT vystytojas LIBOR_NEWLINE_Dabar NT vystytojas moka 8,5\xc2\xa0% pal\xc5\xabkanas nepriklausomai nuo to, koks yra LIBOR. Tokiu b\xc5\xabdu sukuriama sintetin\xc4\x97 paskola su fiksuotom pal\xc5\xabkanom (sintetin\xc4\x97, nes sudaryta i\xc5\xa1 dviej\xc5\xb3 finansini\xc5\xb3 produkt\xc5\xb3).\n_START_SECTION_\nPritaikymas spekuliavime\n_START_PARAGRAPH_\nJei buvo paimta paskola su fiksuota pal\xc5\xabkan\xc5\xb3 norma, ta\xc4\x8diau tikimasi pal\xc5\xabkan\xc5\xb3 norm\xc5\xb3 kritimo, pal\xc5\xabkan\xc5\xb3 norm\xc5\xb3 pinig\xc5\xb3 sraut\xc5\xb3 apsikeitimo sandorio pagalba galima paversti fiksuotas pal\xc5\xabkanas kintamomis. Tam tikslui sukonstruojama sintetein\xc4\x97 paskola su kintama pal\xc5\xabkan\xc5\xb3 norma. Tai spekuliacinis sandoris - jo sudarytojas u\xc5\xbedirbs, jie pal\xc5\xabkan\xc5\xb3 norma kris, ta\xc4\x8diau prie\xc5\xa1ingu atveju gali patirti didelius nuostolius._NEWLINE_Pavyzdys_NEWLINE_Nekilnojamojo turto vystytojas prie\xc5\xa1 kelet\xc4\x85 met\xc5\xb3 pa\xc4\x97m\xc4\x97 paskol\xc4\x85 su fiksuotomis 5\xc2\xa0% pal\xc5\xabkanomis. Nuo to laiko situacija ekonomikoje em\xc4\x97 keistis - jis tiki, kad artimiausiu metu LIBOR turi \xc5\xbeenkliai nukristi. Nor\xc4\x97damas tuo pasinaudoti, jis susisiekia su Pal\xc5\xabkan\xc5\xb3 norm\xc5\xb3 PSAS tarpininku (angl. Swap desk), kuris pasi\xc5\xablo mok\xc4\x97ti pastovi\xc4\x85 5\xc2\xa0% pal\xc5\xabkan\xc5\xb3 norm\xc4\x85, jei NT vystytojas jam mok\xc4\x97t\xc5\xb3 kintam\xc4\x85, kuri \xc5\xa1iuo metu yra 6\xc2\xa0%._NEWLINE_Dabar pinig\xc5\xb3 srautai yra \xc5\xa1ie:_NEWLINE_NT vystytojas \\rightarrow bankas 5\xc2\xa0%_NEWLINE_NT vystytojas \\rightarrow PSAS tarpininkas LIBOR_NEWLINE_PSAS tarpininkas \\rightarrow NT vystytojas 5\xc2\xa0%_NEWLINE_Tarkime sandoris \xc4\xafvyksta, o LIBOR norma rinkoje nukrinta iki 4\xc2\xa0%. Tuomet NT vystytojas turi naudos - jis moka rinkos LIBOR, t. y. 4\xc2\xa0%, o ne 5\xc2\xa0%, kaip jam b\xc5\xabt\xc5\xb3 tek\xc4\x99 mok\xc4\x97ti pagal ankstesn\xc4\xaf sandor\xc4\xaf._NEWLINE_Ta\xc4\x8diau \xc5\xa1io tipo sandoris rizikingas - jei LIBOR b\xc5\xabt\xc5\xb3 pakil\xc4\x99s vir\xc5\xa1 5\xc2\xa0%, NT vystytojas b\xc5\xabt\xc5\xb3 patyr\xc4\x99s nuostoli\xc5\xb3. Jei pal\xc5\xabkan\xc5\xb3 normos pakilt\xc5\xb3 tiek, kad i\xc5\xa1laidos b\xc5\xabt\xc5\xb3 ma\xc5\xbeesn\xc4\x97s u\xc5\xbe \xc4\xafplaukas i\xc5\xa1 nuomos, projektas tapt\xc5\xb3 nuostolingas.'